Návrh

Vyhláška
Ministerstva spravodlivosti Slovenskej republiky
z  ......    2002
o odmene Notárskej komore Slovenskej republiky a o zmene a doplnení vyhlášky Ministerstva spravodlivosti Slovenskej republiky č. 31/1993 Z. z. o odmenách a náhradách notárov v znení vyhlášky Ministerstva spravodlivosti Slovenskej republiky č. 209/1994 Z. z.

Ministerstvo spravodlivosti Slovenskej republiky podľa  § 29 ods. 4 a § 95 ods. 3 zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení zákona č. 561/2001 Z. z. a § 374a zákona č. 99/1963 Zb. Občiansky súdny poriadok v znení zákona č. 263/1992 Zb. ustanovuje:

Čl. I

§ 1

Notárskej komore Slovenskej republiky patrí  za prístup do Centrálneho informačného systému odmena v maximálnej výške  1000 Sk.

§ 2

Zrušuje sa  výnos Ministerstva spravodlivosti Slovenskej republiky zo 17. septembra 1991 č.5552/1991-30, ktorým sa vydáva platový poriadok pre štátnych notárov a notárskych čakateľov.

Čl. II

Vyhláška Ministerstva spravodlivosti Slovenskej republiky č. 31/1993 Z. z. o odmenách a náhradách notárov v znení  vyhlášky Ministerstva spravodlivosti Slovenskej republiky č. 209/1994 Z. z. sa mení a dopĺňa takto:

1.	V § 2 sa vypúšťa odsek 2. Súčasne sa zrušuje označenie odseku 1.

2.	V § 5 sa vypúšťa odsek 2. Súčasne sa zrušuje označenie odseku 1.

3.	V § 6 odseky 1 a 2 znejú:

“(1) Ak ide o notárske úkony časovo náročné, mimoriadne obťažné, väčšieho rozsahu, vyžadujúce si rozsiahle výpočty, použitie cudzieho práva alebo jazyka, o úkony za nepriaznivých okolností, najmä v ťažko prístupných priestoroch, a o úkony pri ktorých je potrebné zachovať mimoriadnu pozornosť, ak žiadateľ nalieha na okamžité vykonanie úkonu, môže notár požadovať odmenu primerane zvýšenú, najviac však o 100 %. 
(2)	Pri notárskych úkonoch, ktoré notár vykonáva na žiadosť účastníka alebo  z nevyhnutných dôvodov v čase od 18.00 h do 8.00 h alebo počas soboty,  nedele a ostatných  dní pracovného pokoja, patrí notárovi odmena zvýšená o 50%.”.

4.	V § 6 sa vypúšťa odsek 4.

5.	V § 9 ods.1 písm. a) sa za slovo “odpis” vkladajú slová “ , odmena a náhrada hotových výdavkov Notárskej komory Slovenskej republiky za vedenie Centrálneho informačného systému”.

6.	§ 10 znie:
“§ 10

Odmena notára za poskytovanie právnych rád, vykonávanie správy majetku, spisovanie iných listín a výkon funkcie rozhodcu, ako  aj  náhrada  hotových  výdavkov  s  tým  spojených  je  zdaniteľným  plnením  podľa  osobitného zákona3a). Pri určovaní odmeny notára a jej výšky za túto činnosť sa postupuje podľa osobitného predpisu4) vrátane zmluvnej odmeny. Právomoc tu vykonáva Prezídium Notárskej komory Slovenskej republiky.”.

Poznámky pod čiarou k odkazom 3a a 4 znejú: 
“3a) § 2 ods. 2 písm. b) zákona č. 289/1995 Z. z. o dani z pridanej hodnoty v znení neskorších predpisov. 
4) Vyhláška Ministerstva spravodlivosti Slovenskej republiky č. 163/2002 Z. z. o odmenách a náhradách advokátov za poskytovanie právnych služieb.”.

7.	§ 13 znie:
“§ 13

Odmena uvedená v § 12 ods. 1 je:
z prvých 100 000  Sk základu.................................................................................2 %
z presahujúcej sumy až do 500 000  Sk základu....................................................1%
z presahujúcej sumy až do 1 000 000  Sk základu...............................................0,7%
z presahujúcej sumy až do 3 000 000  Sk základu...............................................0,4%
z presahujúcej sumy až do 20 000 000 Sk základu..............................................0,2%
najmenej  700,- Sk.
Čiastka nad 20 000 000,- Sk sa do základu nezapočítava.”.

8.	V § 18 ods.1 písm. a) sa za slovo “odpis” vkladajú slová “ , odmena a náhrada hotových výdavkov Notárskej komory Slovenskej republiky za vedenie Centrálneho informačného systému”.

9.	V § 19 ods. 2 sa číslovka “20” nahrádza číslovkou  “100”.

10.	 Za § 23 sa vkladá § 23a, ktorý znie:

“§ 23a

(1)	Za notárske úkony vykonané pred dňom nadobudnutia účinnosti tejto vyhlášky patrí notárovi odmena podľa doterajších predpisov.
(2)	 Za úkony notára ako súdneho komisára vykonané v konaní o dedičstve podľa § 12 začatom pred dňom nadobudnutia účinnosti tejto vyhlášky patrí notárovi odmena podľa doterajších predpisov.”.

11.	Príloha vyhlášky Ministerstva spravodlivosti Slovenskej republiky č. 31/1993 Z. z. o odmenách a náhradách notárov znie:

“Sadzobník na výpočet odmeny notára za notársku činnosť

Položka A:

Za spísanie notárskej zápisnice vrátane vydania osvedčeného odpisu notárskej zápisnice

1.	Ak ide o jednostranný právny úkon s výnimkou bodu 2
z prvých  100 000 Sk zo základu...........................................................................0,1%
z presahujúcej sumy až do 500 000 Sk základu ..................................................0,7%
z presahujúcej sumy až do 1 000 000 Sk základu............................................... 0,5%
z presahujúcej sumy až do 3 000 000 Sk základu............................................... 0,3%
z presahujúcej sumy až do 20 000 000 Sk základu............................................. 0,1%
z presahujúcej sumy až do 50 000 000 Sk ........................................................ 0,05%
najmenej 500 Sk.
	Čiastka nad  50 000 000 Sk sa do základu nezapočítava.
	Ak nemožno základ určiť alebo ak ho možno určiť len s nepomernými ťažkosťami......................................................................................................2 000 Sk.

2.	Ak ide o závet alebo listinu o vydedení alebo o odvolanie týchto úkonov......800 Sk.

3.	Za  spísanie závetu, ktorý obsahuje zároveň ustanovenie o vydedení......1 500 Sk.

4.	Ak ide o zmluvu alebo osvedčenie o priebehu valných zhromaždení a schôdzí právnických osôb alebo o osvedčenie iných skutkových dejov alebo osvedčení o vyhlásení
z prvých  100 000 Sk zo základu.............................................................................2%
z presahujúcej sumy až do 500 000 Sk základu......................................................1%
z presahujúcej sumy až do 1 000 000 Sk základu............................................... 0,5%
z presahujúcej sumy až do 3 000 000 Sk základu............................................... 0,3%
z presahujúcej sumy až do 20 000 000 Sk základu............................................. 0,1%
z presahujúcej sumy až do 50 000 000 Sk základu........................................... 0,05%
najmenej 1 000 Sk.
	Čiastka nad  50 000 000 Sk sa do základu nezapočítava.
	Ak nemožno základ určiť alebo ak ho možno určiť len s nepomernými ťažkosťami......................................................................................................3 000 Sk.

5.	Ak ide o osvedčenie o predložení listiny alebo osvedčenie, že je niekto nažive................................................................................................................ 400 Sk.

6. Za zistenie totožnosti pri predchádzajúcich úkonoch za každú osobu, ktorej totožnosť sa zisťuje..............................................................................................40 Sk.

7.	Za spísanie osvedčenia o vykonaní zápisu do Notárskeho centrálneho registra určených právnických osôb................................................................................700 Sk.

Položka B:

Za spísanie pokračovania v notárskej zápisnice................................................500 Sk.
Za zistenie totožnosti pri predchádzajúcom úkone za každú osobu, ktorej totožnosť sa zisťuje..............................................................................................................40 Sk.

Položka C:

1. Za osvedčenie zhody odpisu alebo fotokópie s listinou za každú, aj začatú stranu listiny, ktorej odpis alebo fotokópia sa osvedčuje.................................................40 Sk.

2. Ak ide o osvedčenie zhody odpisu alebo fotokópie listiny, ktorá sa má použiť v cudzine, za každú aj začatú stranu listiny, ktorej odpis alebo fotokópia sa osvedčuje...........................................................................................................100 Sk.

3. Za osvedčenie pravosti podpisu jednej osoby na listine alebo jej rovnopise, za každý podpis........................................................................................................60 Sk.

Položka D:

1. Za úhrn úkonov potrebných na protestáciu zmenky alebo iného rubopisom prevoditeľného cenného papiera, za každý protestovaný papier
z prvých 100.000,- Sk základu.................................................................................1 %
z presahujúcej sumy až do 500 000,- Sk základu.................................................0,5 %
z presahujúcej sumy až do 1 000 000,- Sk základu..............................................0,3 %
z presahujúcej sumy až do 3 000 000,- Sk základu............................................. 0,1 %
z presahujúcej sumy až do 20 000 000,- Sk základu......................................... 0,05 %
najmenej 2 000,- Sk.
Čiastka nad 20 000 000,- Sk sa do základu nezapočítava. 

2. Za vyhotovenie odpisu alebo výpisu z protestovanej listiny alebo knihy protestov    500,- Sk.

Položka E:

Za prijatie do úschovy

1.	Ak ide o listinu.............................................................................................800,- Sk.

2. Ak ide o cenný papier alebo o peniaze               
z prvých 100 000,- Sk základu..............................................................................1,2 %
z presahujúcej sumy  až do 500 000,- Sk základu................................................0,5 %
z presahujúcej sumy až do 1 000 000,- Sk základu..............................................0,3 %
z presahujúcej sumy až do 10 000 000,- Sk základu............................................0,1 %
z presahujúcej sumy až do 50 000 000,- Sk základu..........................................0,05 %
najmenej 1000,- Sk.  
Ak nemožno základ určiť alebo ho možno určiť len s nepomernými ťažkosťami.....................................................................................................2.000,- Sk

Položka F:

1 Za nahliadnutie do spisov oprávnenými osobami6) za každú, aj začatú hodinu................................................................................................................30,- Sk.

2 Za zaslanie spisu inému notárovi, aby žiadateľ do neho nahliadol...............100,- Sk.

Položka G:

Za vydanie výpisu z notárskej zápisnice alebo ďalšieho osvedčenia odpisu notárskej zápisnice za každú, aj začatú stranu vydaného textu ...................................... 100 Sk.

Položka H:

Za vydanie odpisu notárskej zápisnice za každú, aj začatú stranu vydaného textu ........................... 100 Sk.
Položka I:

Za vydanie potvrdenia o skutočnostiach známych zo spisov za každú, aj začatú stranu vydaného textu .......................................................................................100 Sk.

Položka J:

1. Za registráciu záložného práva v Notárskom centrálnom registri záložných práv, z ceny zabezpečovanej pohľadávky
z prvých 100 000 Sk základu  ...........................................................................   0,7 %
z presahujúcej sumy až do 500 000 Sk základu ...............................................   0,5 %
z presahujúcej sumy až do 1 000 000 Sk základu ............................................   0,2 %
z presahujúcej sumy až do 3 000 000 Sk základu............................................    0,1 %
z presahujúcej sumy až 20 000 000 Sk základu..................................................0,05%
najmenej ..........................................................................................................  700 Sk.
	Čiastka  nad 20 000 000 Sk sa do základu tarifnej hodnoty nezapočítava.

2. Za zápis poznámky, výmazu, alebo ďalších skutočností, ktoré ustanovuje zákon do Notárskeho centrálneho registra záložných práv........................................  500 Sk.

4. Za vyhľadávanie a vydanie potvrdenia z Notárskeho centrálneho registra záložných práv na jedného záložného dlžníka ................................................100 Sk.”.

“Poznámka pod čiarou k odkazu 6 znie:
6) § 82 ods. 2 zákona Slovenskej národnej rady č. 323/1992 Zb.”.

Čl. III
 
Táto vyhláška nadobúda účinnosť dňom vyhlásenia, s výnimkou  čl. II jedenásteho bodu položky C bod 3 a položky J, ktoré nadobúdajú účinnosť 1. januára 2003.